Александр Бублик 21 эйс жасап, Аделаиде турнирінің ширек финалына өтті
DATE: 15:51, 10 Қаңтар 2024 | GMT +5
TITLE: Александр Бублик 21 эйс жасап, Аделаиде турнирінің ширек финалына өтті
URL: https://kaz.inform.kz/news/aleksandr-bublik-21-eys-zhasap-adelaide-turnirnn-shirek-finalina-ott-85c234/
META: DATE: 15:51, 10 Қаңтар 2024 | GMT +5
TOTAL WORDS: 109
AUTHOR(S):
TEXT: Доданың 8-ракеткасы болып тіркелген қазақстандық теннисші екінші айналымда дүниежүзілік рейтингіде 40-орында тұрған ұлыбританиялық Дэниел Эванспен шеберлік таластырды. Бірінші партияда Д. Эванс ширақтық танытты – 6:4. Есесіне екінші сетте А. Бублик ойын тізгінін қолына алды – 6:2. Үшінші, шешуші партияда қарсыласын ойсырата ұтты – 6:1. Екі сағатқа созылған бәсеке барысында Бублик 21 эйс жасап, 7 брейк-пойнттың бесеуін пайдаланды. Қарсыласы 2 эйс, 2 брейкпен көзге түсті. Александр Бублик жартылай финалға шығу үшін әлемнің 25-ракеткасы, италиялық Лоренцо Музеттимен таласады. Ол рейтингіде 47-сатыдағы аустралиялық Джордан Томпсонды тізе бүктірді – 6:4, 6:1. Еске сала кетейік, бұдан бұрын Бейбіт Жұқаевтың Аустралия ашық чемпионатын жеңіспен бастағанын жазған болатынбыз. Сондай-ақ Александр Недовесов Аустралиядағы турнирдің ширек финалына шықты
